'सचिन से पहले ध्यानचंद को मिले भारत रत्न'  
मध्य प्रदेश के मुख्यमंत्री शिवराज सिंह चौहान ने सचिन तेंदुलकर से पहले हॉकी के जादूगर मेजर ध्यानचंद को 'भारत रत्न' दिए जाने की मांग की है।
मध्य प्रदेश के मुख्यमंत्री शिवराज सिंह चौहान ने भारतीय क्रिकेट टीम के मास्टर ब्लॉस्टर सचिन तेंदुलकर से पहले हॉकी के जादूगर मेजर ध्यानचंद को 'भारत रत्न' दिए जाने की मांग की है।   खेल जगत से जुड़ी महान विभूतियों को 'भारत रत्न' देने के लिए चल रही कवायद पर पूछे गए एक सवाल पर चौहान ने रविवार को संवाददाताओं से कहा, "खेल जगत का पहला भारत रत्न हॉकी के जादूगर ध्यानचंद को दिया जाना चाहिए। वह हाकी के जादूगर थे तथा उन्होंने दुनिया में देश का मान बढ़ाया है। सचिन तेंदुलकर भी बेमिसाल हैं और लाखों लोगो की आंखो के तारे हैं।"   चौहान ने कहा है कि 'भारत रत्न' तेंदुलकर से पहले ध्यान चंद को ही दिया जाना चाहिए क्योंकि ध्यानचंद ने ही हॉकी को नई पहचान दी है।